CELEX: 32021R1961
Language: mt
Date: 2021-08-05 00:00:00
Title: Regolament Delegat tal-Kummissjoni (UE) 2021/1961 tal-5 ta’ Awwissu 2021 li jemenda l-Anness I tar-Regolament (UE) 2019/631 tal-Parlament Ewropew u tal-Kunsill sabiex iqis l-evoluzzjoni tal-massa tal-karozzi ġodda tal-passiġġieri rreġistrati fl-2017, l-2018 u l-2019 (Test b’rilevanza għaż-ŻEE)

12.11.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 400/14
               
            
         REGOLAMENT DELEGAT TAL-KUMMISSJONI (UE) 2021/1961
         tal-5 ta’ Awwissu 2021
         li jemenda l-Anness I tar-Regolament (UE) 2019/631 tal-Parlament Ewropew u tal-Kunsill sabiex iqis l-evoluzzjoni tal-massa tal-karozzi ġodda tal-passiġġieri rreġistrati fl-2017, l-2018 u l-2019
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2019/631 tal-Parlament Ewropew u tal-Kunsill tas-17 ta’ April 2019 li jistabbilixxi standards ta’ rendiment fir-rigward tal-emissjonijiet ta’ CO2 tal-karozzi ġodda tal-passiġġieri u tal-vetturi kummerċjali ħfief ġodda, u li jħassar ir-Regolamenti (KE) Nru 443/2009 u (UE) Nru 510/2011 (1), u b’mod partikolari l-Artikolu 14(2) tiegħu,
         Billi:
         
                     (1)
                  
                  
                     Jenħtieġ li l-valur M0 għas-snin 2022, 2023 u 2024 imsemmi fil-punt (a) tal-Artikolu 14(1) jiġi stabbilit abbażi tal-massa medja fi stat operattiv tal-karozzi ġodda tal-passiġġieri kollha rreġistrati fl-Unjoni fl-2017, 2018 u 2019.
                  
               
                     (2)
                  
                  
                     Abbażi tal-valuri speċifikati fid-Deċiżjonijiet ta’ Implimentazzjoni tal-Kummissjoni (UE) 2019/582 (2), (UE) 2020/1035 (3) u (UE) 2021/973 (4), ponderati skont l-għadd ta’ reġistrazzjonijiet ġodda f’kull waħda minn dawk is-snin, il-massa medja fi stat operattiv ta’ karozzi ġodda tal-passiġġieri rreġistrati fis-snin kalendarji 2017, 2018 u 2019 kienet ta’ 1 398,50 kg.
                  
               
                     (3)
                  
                  
                     Għaldaqstant, jenħtieġ li l-miri ta’ emissjonijiet speċifiċi għall-manifatturi ta’ karozzi ġodda tal-passiġġieri, għas-snin kalendarji 2022, 2023 u 2024 jiġu kkalkulati f’konformità mal-formula stabbilita fil-punt 4 tal-Parti A tal-Anness I tar-Regolament (UE) 2019/631, li juża l-valur 1 398,50 tal-M0.
                  
               
                     (4)
                  
                  
                     Għalhekk jenħtieġ li r-Regolament (UE) 2019/631 jiġi emendat skont dan,
                  
               ADOTTAT DAN IR-REGOLAMENT:
         
            Artikolu 1
            Fil-punt 4 tal-Parti A tal-Anness I tar-Regolament (UE) 2019/631, l-entrata M0 hija sostitwita b’dan li ġej:
            
               “M0 hija 1 379,88 fl-2021 u 1 398,50 fl-2022, 2023 u 2024”.
            
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-5 ta’ Awwissu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 111, 25.4.2019, p. 13.
         
            (2)  Id-Deċiżjoni ta’ Implimentazzjoni tal-Kummissjoni (UE) 2019/582 tat-3 ta’ April 2019 li tikkonferma jew temenda l-kalkolu proviżorju tal-emissjonijiet speċifiċi medji ta’ CO2 u l-miri tal-emissjonijiet speċifiċi għall-manifatturi ta’ vetturi kummerċjali ħfief ġodda għas-sena kalendarja 2017 u għall-konsorzju Volkswagen inkluż il-membri tiegħu għas-snin kalendarji 2014, 2015 u 2016 skont ir-Regolament (UE) Nru 510/2011 tal-Parlament Ewropew u tal-Kunsill (ĠU L 100, 11.4.2019, p. 47).
         
            (3)  Id-Deċiżjoni ta’ Implimentazzjoni tal-Kummissjoni (UE) 2020/1035 tat-3 ta’ Ġunju 2020 li tikkonferma jew temenda l-kalkolu proviżorju tal-emissjonijiet speċifiċi medji tas-CO2 u l-miri ta’ emissjonijiet speċifiċi għall-manifatturi tal-karozzi tal-passiġġieri u tal-vetturi kummerċjali ħfief għas-sena kalendarja 2018 skont ir-Regolament (UE) 2019/631 tal-Parlament Ewropew u tal-Kunsill (ĠU L 227, 16.7.2020, p. 37).
         
            (4)  Id-Deċiżjoni ta’ Implimentazzjoni tal-Kummissjoni (UE) 2021/973 tal-1 ta’ Ġunju 2021 li tikkonferma jew temenda l-kalkolu proviżorju tal-emissjonijiet speċifiċi medji ta’ CO2 u l-miri tal-emissjonijiet speċifiċi għall-manifatturi tal-karozzi tal-passiġġieri u tal-vetturi kummerċjali ħfief għas-sena kalendarja 2019 u, għall-manifattur Dr. Ing. h.c. F. Porsche AG u l-konsorzju tal-Volkswagen, għas-snin kalendarji mill-2014 sal-2018 skont ir-Regolament (UE) 2019/631 tal-Parlament Ewropew u tal-Kunsill (ĠU L 215, 17.6.2020, p. 1).